
Comisia pentru buget, finanţe şi bănci

Bucureşti,       22.09.2004 

Nr. 22/503

Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind completarea alineatului 1 Litera i) al articolului 201 din Legea nr. 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr. P.l.-X 539 din  20 septembrie 2004.

PREŞEDINTE,

Ovidiu Muşetescu 

Parlamentul  României

Comisia pentru buget, finanţe şi bănci

Bucureşti,        22.09.2004  

Nr. 503

RAPORT

asupra propunerii legislative privind completarea alineatului 1 Litera i) al articolului 201 din Legea nr. 571/2003 privind Codul fiscal
Cu adresa nr. P.l.-X 539 din 20 septembrie 2004, Biroul Permanent, conform art.89 din Regulamentul Camerei Deputaţilor, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind completarea alineatului 1 Litera i) al articolului 201 din Legea nr. 571/2003 privind Codul fiscal.
La întocmirea raportului s-a avut în vedere avizul Consiliului Legislativ, precum şi punctul de vedere al Guvernului.

La lucrările comisiei au participat 24 deputaţi, din totalul de 27 membri ai comisiei.

Propunerea legislativă a fost respinsă de Senat în şedinţa din data de 16 septembrie 2004.

Proiectul de Lege, potrivit art. 75 din Constituţia României, republicată şi art. 86 din  Regulamentul Camerei Deputaţilor, este de competenţa decizională a Camerei Deputaţilor.

Propunerea legislativă are ca obiect de reglementare completarea alin. (1) lit. 1) al art. 201 din Legea nr. 571/2003 privind Codul fiscal, în sensul exceptării de la plata accizelor aplicate asupra unor uleiuri minerale achiziţionate şi pentru instituţiile de învăţământ şi lăcaşurile de cult.

In urma examinării propunerii legislative privind completarea alineatului 1 Litera i) al articolului 201 din Legea nr. 571/2003 privind Codul fiscal, în şedinţa din  22.09.2004, comisia a hotărât, cu unanimitate de voturi respingerea, prezentei propuneri legislative având în vedere faptul că propunerea legislativă a fost reglementată (cuprinsă la punctul 99 (care modifică art. 201 alin. (1) lit. i) din Ordonanţa Guvernului nr. 83 pentru modificarea şi completarea Legii nr. 571/2003 privind Codul fiscal, publicată în Monitorul Oficial al României, partea I, nr. 793 din 27 august 2004.

Prezenta propunere legislativă face parte din categoria legilor ordinare.

PREŞEDINTE,

Ovidiu Muşetescu 
SECRETAR,

Iuliu Wincler

          Consilier parlamentari:

          Onete Alexandru

